Københavns Politi er sent mandag aften på Frederiksberg, hvor et knivstikkeri er fundet sted

Ved du noget? Tip os på 1224@eb.dk eller sms/mms på 1224 (alm. takst)

En blot 14-årig dreng er mandag aften blevet stukket med kniv på Goldschmidtvej på Frederiksberg tæt på KB-hallen.

Det oplyser vagtchef ved Københavns Politi, Henrik Stormer, til Ekstra Bladet.

- Ifølge drengens forklaring bliver han tilsyneladende umotiveret væltet omkuld af ukendte gerningsmænd og så stukket i benet, siger Henrik Stormer.

Politiet er derfor massivt til stede med flere patruljevogne og en indsatsleder. Også en ambulance ankom tidligere på aftenen til stedet.

Et område ud for Goldschmidtvej 2 er spærret af. Desuden fortæller et vidne på stedet, at krydset mellem Goldscmidtsvej og J. C. Shciødtes vej er afspærret med politiets minestrimmel, mens området afsøges af politiets hunde.

Politiet afsøger område, hvor 14-årig dreng mandag blev stukket med kniv i benet. Foto: Kenneth Meyer

Politiet fik anmeldelsen om knivstikkeriet klokken 22.06 mandag aften. Den 14-årige dreng kunne efter overfaldet selv ringe til sine forældre, der alarmerede politiet.

- Vi er lige nu ved at finde ud af, om der er tale om en eller flere gerningsmænd, siger Henrik Stormer, der oplyser at politiet på nuværende tidspunkt ikke kan oplyse yderligere. Ej heller et signalement på knivførreren.

- Det har lige nu vi intet af, siger Henrik Stormer.